རློམ་སེམས་

རློམ་སེམས།ཞེས་པ་ནི་རང་གིས་བྱས་པའི་དགེ་བའི་ལས་ལ་ཁེངས་ཏེ་རྒྱགས་པའི་སེམས་རིགས་ཤིག་ཡིན། དེ་ཡང་བྱང་ཆུབ་སེམས་དཔས་གཞན་དོན་བྱེད་པའི་སྐབས་སུ་རང་གིས་དྲིན་ཆེན་པོ་བྱས་སོ་སྙམ་པའམ། དཀའ་བ་སྤྱད་དོ་སྙམ་པ། ངོ་མཚར་རྨད་དུ་བྱུང་བའོ་སྙམ་དུ་འཛིན་པ་སོགས་ཀྱི་རློམ་སེམས་ནི་སེམས་ཅན་གྱི་དོན་བྱེད་པའི་ཐབས་ལམ་ལ་གེགས་བྱེད་པས་སྤང་དགོས་སོ། །
 སྒྲ་བཤད། 
རྒྱགས་པ་དང་ཁེངས་པའི་སེམས་པས་རང་གིས་བྱས་པའི་བསོད་ནམས་དང་དགེ་བའི་ལས་ལ་ཞེན་ནས་རློམ་སེམས་སུ་བྱེད་པས་སོ། །
 ནང་དོན། 
"དེ་ལྟར་རང་དོན་དུ་ཐར་བ་ལའང་རེ་ལྟོས་མེད་ཅིང་གཞན་དོན་འབའ་ཞིག་ལ་ལྷག་པར་དགའ་བ་རྒྱུ་མཚན་དེ་ལྟ་བས་ན་གཞན་གྱི་དོན་བྱས་ཀྱང་ངས་གཞན་དོན་དུ་དཀའ་བ་སྤྱད་དོ་སྙམ་པ་དང་དྲིན་ཆེན་པོས་གཞན་བསྐྱངས་སོ་སྙམ་པའི་རློམ་སེམས་དང་ཌི་ངས་གཞན་གྱི་དོན་བྱེད་པ་ནི་ངོ་མཚར་རྨད་དུ་བྱུང་བའོ་སྙམ་དུ་འཛིན་པའང་མེད་ལ།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་བྱང་ཆུབ་སེམས་དཔས་རང་དོན་ལ་རེ་ལྟོས་མེད་པར་གཞན་དོན་ཁོ་ན་ལ་དགའ་བ་ལས་བྱུང་བ་དང། གཞན་གྱི་དོན་བྱས་ཀྱང་རང་གིས་དཀའ་བ་སྤྱད་དོ་སྙམ་པའི་རློམ་སེམས་དང་། དྲིན་ཆེན་པོས་གཞན་བསྐྱངས་སོ་སྙམ་པའི་རློམ་སེམས། ངོ་མཚར་རྨད་དུ་བྱུང་བའོ་སྙམ་དུ་འཛིན་པའི་རློམ་སེམས་སོགས་མེད་པར་འགྱུར་དགོས་པའི་ཚུལ་བསྟན་ཡོད།
 རྣམ་སྨིན་འབྲས་བུ་ལ་རེ་བ་མེད་པ། 
"མཐའ་གཅིག་ཏུ་གཞན་དོན་འབའ་ཞིག་སྒྲུབ་པ་ལ་མངོན་པར་དགའ་བས་ཞུགས་པ་ཡིན་ཕྱིར་གཞན་ལ་ཕན་པ་བྱས་པའི་ལས་དེའི་རྣམ་སྨིན་གྱི་འབྲས་བུ་སྐྱེ་བ་ཕྱི་མར་རང་ལ་མངོན་མཐོ་ལྟ་བུ་འབྱུང་བའི་རེ་བ་ཙམ་ཡང་མེད་དོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།
ཞེས་བྱང་ཆུབ་སེམས་དཔའ་ཞིག་གིས་མཐའ་གཅིག་ཏུ་གཞན་དོན་ཁོ་ན་སྒྲུབ་པ་ལ་མངོན་པར་དགའ་བས་ཞུགས་པའི་ཕྱིར། གཞན་ལ་ཕན་པ་བྱས་པའི་ལས་དེའི་རྣམ་སྨིན་གྱི་འབྲས་བུ་ཕྱི་མར་རང་ལ་མངོན་མཐོ་ལྟ་བུར་འབྱུང་བའི་རེ་བ་ཙམ་ཡང་མེད་པའི་སྒོ་ནས་གཞན་དོན་བྱ་དགོས་པར་བསྟན་ཏོ། །
 གཞན་དོན་ལ་དགའ་བའི་རྒྱུ་མཚན། 
"དེ་ལྟས་ཏེ་དེ་ལྟ་བས་ན་རང་འདོད་ཡིད་བྱེད་མེད་པར་གཞན་སེམས་ཅན་གྱི་དོན་ཁོ་ན་བྱས་ཀྱང་བདག་གིས་འདི་ལྟར་བྱས་པས་མཆོག་གོ་སྙམ་པའི་རློམ་སེམས་དང་ནི་ངོ་མཚར་དུ་འཛིན་པའང་མེད་ལ། མཐའ་གཅིག་ཏུ་གཞན་དོན་ཁོ་ན་སྒྲུབ་པ་ལ་དགའ་བར་གྱུར་བས་ན་རང་ལ་ཚེ་འདིའི་ལན་དང་ཕྱི་མའི་རྣམ་སྨིན་འབྲས་བུའི་རེ་བའང་མེད་དོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་རང་འདོད་ཡིད་བྱེད་མེད་པར་གཞན་སེམས་ཅན་གྱི་དོན་ཁོ་ན་བྱས་ཀྱང་རང་གིས་བྱས་པས་མཆོག་གོ་སྙམ་པའི་རློམ་སེམས་དང་ངོ་མཚར་དུ་འཛིན་པ་མེད་པའི་ཚུལ་དང་། དེ་ལྟར་མཐའ་གཅིག་ཏུ་གཞན་དོན་ཁོ་ན་སྒྲུབ་པ་ལ་དགའ་བར་གྱུར་བས་ཚེ་འདིའི་ལན་དང་ཕྱི་མའི་རྣམ་སྨིན་འབྲས་བུར་ཡང་མི་རེ་བ་ཡིན་པར་བཤད་དོ། །
 ངོ་མཚར་དུ་མི་འཛིན་པ། 
"གཞན་གྱི་དོན་ལ་ལྷག་པར་དགའ་བ་དེ་ལྟ་བས་ན་གཞན་གྱི་དོན་བྱས་ཀྱང་ངས་དྲིན་གྱིས་བསྐྱངས་སོ་སྙམ་པའི་རློམ་སེམས་དང་ནི་དེ་ལ་ངོ་མཚར་མེད་དོ། བཞི་པ་ནི། མཐའ་གཅིག་ཏུ་གཞན་དོན་གྲུབ་པ་ཁོ་ན་ལ་དགའ་བས་རྣམ་སྨིན་གྱི་འབྲས་བུའི་རེ་བ་མེད་དོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གཞན་གྱི་དོན་ལ་ལྷག་པར་དགའ་བ་ལས་བྱུང་བས་གཞན་གྱི་དོན་བྱས་ཀྱང་ངས་དྲིན་གྱིས་བསྐྱངས་སོ་སྙམ་པའི་རློམ་སེམས་མེད་ཅིང་། དེ་ལ་ངོ་མཚར་དུ་འཛིན་པ་ཡང་མེད། དེ་ཡང་མཐའ་གཅིག་ཏུ་གཞན་དོན་གྲུབ་པ་ཁོ་ན་ལ་དགའ་བས་རྣམ་སྨིན་གྱི་འབྲས་བུའི་རེ་བ་ཡང་མེད་པར་བསྟན།
 དཀའ་བ་མ་སྤྱད་སྙམ་པ། 
"རྒྱུ་འདི་ལས་གཞན་གྱི་དོན་བྱས་ཀྱང་སྟེ། དེ་ལ་སེམས་གཞོལ་བར་ཞུགས་པས་རློམ་སེམས་དང་རྒྱགས་པ་མ་ཡིན་ལ། ངོ་མཚར་བ་ཡང་མེད་དེ་དཀའ་བ་སྤྱད་པས་རྨད་དུ་བྱུང་བའི་བློ་ཡང་དེ་རྣམས་ལ་སྐྱེ་བར་འགྱུར་བ་མ་ཡིན་ཏེ།"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གཞན་དོན་ལ་སེམས་གཞོལ་བར་ཞུགས་པའི་རྒྱུ་ལས་གཞན་གྱི་དོན་བྱས་ཀྱང་རློམ་སེམས་དང་རྒྱགས་པ་མི་སྐྱེ་བའི་ཚུལ་བསྟན་ནས། དེ་བཞིན་དུ་དཀའ་བ་སྤྱད་པས་རྨད་དུ་བྱུང་བའི་བློ་དེ་ཡང་མི་སྐྱེ་བར་འགྱུར་བ་ངོ་མཚར་ཡང་མེད་པའོ། །
 རྣམ་སྨིན་འབྲས་བུ་ལ་འདོད་པ་མེད་པ། 
"བདག་གིས་དམ་པའི་ལས་བྱས་པ་འདིའི་ལས་ཀྱི་རྣམ་པར་སྨིན་པའི་འབྲས་བུ་འཇིག་རྟེན་ཕ་རོལ་དུ་འབྱུང་བར་འགྱུར་རོ་ཞེས་པ་དང། རྣམ་པར་སྨིན་པའི་འབྲས་བུ་ལ་འདོད་པ་ཡང་སྐྱེ་བ་མ་ཡིན་ནོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་རང་གིས་དམ་པའི་ལས་བྱས་པའི་ལས་ཀྱི་རྣམ་པར་སྨིན་པའི་འབྲས་བུ་འཇིག་རྟེན་ཕ་རོལ་དུ་འབྱུང་བར་འགྱུར་རོ་ཞེས་པའི་བསམ་པ་ཡང་མེད་ལ། རྣམ་པར་སྨིན་པའི་འབྲས་བུ་ལ་འདོད་པ་ཡང་མི་སྐྱེ་བའི་རློམ་སེམས་པའི་ཆ་ཤས་གལ་ཆེ་བ་ཞིག་ཡིན་ནོ། །
 གཞན་དོན་ལ་ཁྱད་པར་དུ་དགའ་བ། 
"གང་གཞན་གྱི་དོན་རྣམས་ལ་གཅིག་ཏུ་སྟེ། དགོས་པ་གཞན་ལ་ལྟོས་པ་མེད་པས་ཁྱད་པར་དུ་ཤིན་ཏུ་དགའ་བ་ཡིན་ཏེ་དེ་ཉམས་སུ་ལེན་པ་ལ་ཚིམ་པ་མེད་པ་ཡིན་ལ་རྒྱུ་དེས་སོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གཞན་གྱི་དོན་རྣམས་ལ་གཅིག་ཏུ་སྟེ་དགོས་པ་གཞན་ལ་ལྟོས་པ་མེད་པར་ཁྱད་པར་དུ་ཤིན་ཏུ་དགའ་བར་འགྱུར་ཞིང་། དེ་ཉམས་སུ་ལེན་པ་ལ་ཚིམ་པ་མེད་པར་འགྱུར་བའི་ཚུལ་འདི་ནི་རློམ་སེམས་མེད་པའི་རྒྱུ་ཡིན།
 བསྡུས་དོན། 
རློམ་སེམས་ནི་རང་གིས་བྱས་པའི་དགེ་བའི་ལས་ལ་ཁེངས་ཏེ་རྒྱགས་པའི་སེམས་ཤིང། བྱང་ཆུབ་སེམས་དཔས་གཞན་དོན་བྱེད་སྐབས་སུ་རང་གིས་དྲིན་ཆེན་པོ་བྱས་སོ་སྙམ་པའམ། དཀའ་བ་སྤྱད་དོ་སྙམ་པ། ངོ་མཚར་རྨད་དུ་བྱུང་བའོ་སྙམ་དུ་འཛིན་པ། རྣམ་སྨིན་འབྲས་བུ་ལ་རེ་བ་སྐྱེ་བ་སོགས་ཀྱི་རློམ་སེམས་མེད་པར་འགྱུར་དགོས་ཏེ། མཐའ་གཅིག་ཏུ་གཞན་དོན་ཁོ་ན་ལ་དགའ་བ་ལས་གཞན་དོན་བྱེད་པ་ཡིན་པས་རྣམ་སྨིན་འབྲས་བུའི་རེ་བ་ཡང་མེད་ལ། རློམ་སེམས་ཀྱང་མི་སྐྱེ་བའི་ཕྱིར།
 ལུང་ཁུངས།